Държавен вестник, бр. 14, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  14
публичната репутация и обществената под­
крепа за кандидата. 
4. Кандидатите за председател представят 
тяхната концепция за дейността на Комисията 
за защита на конкуренцията като независим 
специализиран държавен орган – до 15 минути 
на кандидат. 
5. Кандидатите за заместник-председател 
и за членове представят тяхната концепция 
за дейността на Комисията за защита на кон­
куренцията като независим специализиран 
държавен орган – до 10 минути на кандидат. 
6. Комисията по икономическа политика и 
иновации провежда разисквания по направе­
ните предложения. Народните представители 
поставят поотделно своите въпроси към кан­
дидатите за председател и към кандидатите за 
заместник-председател и членове по азбучен 
ред на собствените имена на кандидати­
те – до две минути на народен представител 
за кандидат. След изчерпване на зададените 
въпроси към съответния кандидат от всички 
народни представители кандидатът отговаря 
в изложение до 10 минути.
7. Председателят на Комисията по ико­
номическа политика и иновации представя 
в резюме становищата и задава въпросите, 
постъпили от лицата по чл. 89, ал. 4 от Пра­
вилника за организацията и дейността на 
Народното събрание, на които не е получен 
отговор. 
8. Кандидатът за съответната длъжност 
отговаря на поставените към него въпроси в 
изложение до 10 минути. 
9. Комисията може да изисква допълни­
телна информация както от кандидата, така 
и от съответен компетентен орган.
10. От изслушването се изготвя пълен 
стенографски протокол, който се публикува 
на тематичния сайт на интернет страницата 
на Народното събрание.
11. Комисията на основание чл. 89, ал. 5, 
изречение второ и ал. 6 от Правилника за 
организацията и дейността на Народното 
събрание изготвя доклад от изслушването на 
кандидатите. Към доклада се прилагат проек­
ти на решение за избор на всеки кандидат за 
съответната длъжност в Комисията за защита 
на конкуренцията. 
12. Отказът на кандидат от участие в из­
слушването или неговото оттегляне от вно­
сителя не спира процедурата по отношение 
на останалите кандидати.
V. Избор на председател, заместник-пред­
седател и членове на Комисията за защита 
на конкуренцията от Народното събрание 
1. Заседанието се излъчва в реално време 
в интернет чрез интернет страницата на На­
родното събрание. С решение на Народното 
събрание на заседанието присъстват предло­
жените кандидати.
2. Народното събрание изслушва внесения 
доклад на Комисията по икономическа поли­
тика и иновации.
3. Всеки кандидат се представя от вноси­
теля – до две минути.
4. Провеждат се разисквания по реда на 
Правилника за организацията и дейността на 
Народното събрание.
5. Гласуването е явно чрез компютризира­
ната система за гласуване. Ако има няколко 
кандидати за една длъжност, гласуването 
се извършва по азбучен ред на собствените 
имена на кандидатите, освен ако Народното 
събрание реши друго.
6. За избран се смята кандидатът, полу­
чил повече от половината от гласовете на 
присъстващите народни представители. Ако 
няколко кандидати за една длъжност са по­
лучили повече от половината от гласовете на 
присъстващите народни представители, избран 
е кандидатът, получил най-много гласове „за“.
7. Когато никой от кандидатите за съот­
ветната длъжност не получи необходимите 
гласове, се провежда повторно гласуване, в 
което участват двамата кандидати, получили 
най-много гласове „за“.
8. Ако и при повторното гласуване никой 
от кандидатите за съответната длъжност не 
получи необходимите гласове, Народното 
събрание приема решение за откриване на 
нова процедура за избор. 
9. Когато кандидат се откаже от участие 
в избора преди гласуване на кандидатурата 
му от Народното събрание и той е единствен 
кандидат, Народното събрание приема реше­
ние за откриване на нова процедура за избор 
за съответната длъжност.
10. Ако няма кандидат за председател, 
заместник-председател или членове на Ко­
мисията за защита на конкуренцията, Народ­
ното събрание приема решение за откриване 
на нова процедура за избор на кандидат за 
съответната длъжност.
VI. Задължение за деклариране на несъв­
местимост по чл. 49, ал. 1, т. 1 и на промяна 
в декларираните обстоятелства по чл. 49, 
ал. 1, т. 3 от Закона за противодействие на 
корупцията
1. След приключване на процедурата за 
избор по реда на раздел V избраните пред­
седател, заместник-председател и членове на 
Комисията за защита на конкуренцията пода­
ват декларации за несъвместимост по чл. 49, 
ал. 1, т. 1 от Закона за противодействие на 
корупцията по образец съгласно приложение 
№ 3 към решението.
2. При промяна в декларираните обстоя­
телства в декларацията по т. 1 председателят, 
заместник-председателят и членовете на Ко­
мисията за защита на конкуренцията подават 
декларация по чл. 49, ал. 1, т. 3 от Закона за